सांख्यिकी एवं कार्यक्रम कार्यान्वयन मंत्रालय
भारत में प्रवास, 2020-2021
1.परिचय
नियमित समय अंतराल पर श्रम बल आंकड़ों की उपलब्धता के महत्व को ध्यान में रखते हुए राष्ट्रीय सांख्यिकी कार्यालय  ने अप्रैल, 2017 में आवधिक श्रम बल सर्वेक्षण  शुरू किया था।
मुख्य रूप से पीएलएफएस के दो उद्देश्य है:
- केवल चालू साप्ताहिक स्थिति  में शहरी क्षेत्रों के लिए तीन महीने के कम समय अंतराल में प्रमुख रोजगार और बेरोजगारी संकेतकों  का अनुमान लगाने के लिए
- वार्षिक ग्रामीण और शहरी, दोनों क्षेत्रों में सामान्य स्थिति  और सीडब्ल्यूएस, दोनों में रोजगार और बेरोजगारी संकेतकों का अनुमान लगाने के लिए
आवधिक श्रम बल सर्वेक्षण  का सैंपल डिजाइन, विशेष रूप से प्रवासन विवरण और अस्थायी आगंतुकों के बारे में जानकारी प्राप्त करने के लिए केंद्रित नहीं है। हालांकि, 2020-21 के दौरान प्रचारित पीएलएफएस में निम्नलिखित पहलुओं पर कुछ अतिरिक्त जानकारी एकत्र की गई:
- परिवार के सदस्यों के प्रवास विवरण की जानकारी
- घर में अस्थायी आगंतुकों के बारे में जानकारी, जो मार्च 2020 के बाद आए और लगातार 15 दिन या उससे अधिक, लेकिन 6 महीने से कम अवधि तक घर में रहें
भारत में प्रवासन, 2020-2021 रिपोर्ट में इन पहलुओं पर जुलाई 2020- जून 2021 के दौरान पीएलएफएस में एकत्रित जानकारी के आधार पर संकेतकों के अनुमान शामिल हैं।
2. कोविड-19 महामारी के दौरान पीएलएफएस फील्ड वर्क
पीएलएफएस का फील्ड वर्क कोविड महामारी के चलते पहली बार 18.03.2020 से स्थगित दिया गया था और इस अवधि के लिए लंबित नमूनों के साथ जून, 2020 में इसे फिर से शुरू किया गया। इसका जुलाई 2020 से जून 2021 तक की सर्वेक्षण अवधि के लिए आवंटित फील्ड वर्क को पूरा करने पर इसका प्रभाव पड़ा। इसके बाद कोविड-19 की दूसरी लहर के कारण एक बार फिर फील्ड वर्क प्रभावित हुआ, जब देश के अधिकांश हिस्सों में अप्रैल 2021 में इसे स्थगित कर दिया गया। हालांकि, जून 2021 के पहले सप्ताह में कोविड-19 संबंधित प्रतिबंधों के साथ फील्ड वर्क का काम धीरे-धीरे फिर से शुरू किया गया। विलंबित सैंपल के मामले में पहले दौरे के सैंपल को रेट्रस्पेक्टिव  संदर्भ के साथ भौतिक रूप से प्रचारित किया गया था। सर्वेक्षण अवधि जुलाई 2020-जून 2021 के चयनित नमूनों के संबंध में सूचना संग्रहण हेतु फील्ड वर्क 30.09.2021 तक पूरा कर लिया गया था।
- . पीएलएफएस का नमूना डिजाइन
शहरी क्षेत्रों में एक घूमने वाला  पैनल सैंपल डिजाइन का उपयोग किया गया है। इस पैनल योजना के तहत शहरी क्षेत्रों के हर एक चयनित परिवार का चार बार- शुरुआत में ‘पहली बार दौरा कार्यक्रम’ के साथ और इसके बाद समय- समय पर तीन बार ‘फिर से दौरा कार्यक्रम’ के साथ दौरा किया जाता है। शहरी क्षेत्र में हर एक स्तर के भीतर एक पैनल के लिए नमूने दो स्वतंत्र उप-नमूनों के रूप में तैयार किए गए थे। रोटेशन की योजना यह सुनिश्चित करती है कि पहले चरण की सैंपलिंग इकाइयों  [1] का 75 फीसदी लगातार दो दौरों के बीच मेल खाता है। वहीं, ग्रामीण नमूनों में कोई फिर से दौरा नहीं था। ग्रामीण क्षेत्रों के लिए दो स्वतंत्र सब -सैंपल के रूप में एक स्तर/उप-स्तर के लिए सैंपल यादृच्छिक  रूप से लिए गए थे। जुलाई 2020 - जून 2021 के दौरान आयोजित पीएलएफएस में घर के सदस्यों के प्रवास विवरण और घर में अस्थायी आगंतुकों के बारे में जानकारी ग्रामीण और शहरी, दोनों क्षेत्रों में पहला दौरा कार्यक्रम के तहत जांचने-परखने के दौरान एकत्र की गई थी।
- . सैंपल साइज
वार्षिक रिपोर्ट के लिए ग्रामीण और शहरी क्षेत्रों में जुलाई 2020- जून 2021 के दौरान पहले दौरे के लिए सैंपल साइज:
जुलाई 2020- जून 2021 के दौरान अखिल भारतीय स्तर पर सर्वेक्षण के लिए आवंटित कुल 12,800 एफएसयू  में से पीएलएफएस कार्यक्रम  को प्रचारित करने के लिए कुल 12,562 एफएसयू  का सर्वेक्षण किया गया। सर्वेक्षण किए गए परिवारों की संख्या 1,00,344  थी और सर्वेक्षण किए गए व्यक्तियों की संख्या 4,10,818  थी।
पीएलएफएस में जुलाई 2020 - जून 2021 के दौरान सर्वेक्षण किए गए प्रवासियों की कुल संख्या टेबल  1 में अस्थायी आगंतुकों की सर्वेक्षण संख्या के साथ प्रस्तुत की गई है, जिनके लिए मौजूदा निवास स्थान, उनके सामान्य निवास स्थल से भिन्न है।
|
|
सूची 1: सामान्य निवास स्थान से भिन्न स्थान पर अस्थायी रूप से रहने वाले प्रवासियों और अस्थायी आगंतुकों की सर्वेक्षण संख्या
|
|
श्रेणी
|
|
ग्रामीण
|
|
शहरी
|
|
ग्रामीण+शहरी
|
|
प्रवासी
|
|
59,019
|
|
54,979
|
|
1,13,998
|
|
अस्थायी आगंतुक, जो मार्च 2020 के बाद पहुंचे और अस्थायी रूप से अपने निवास के सामान्य स्थान से अलग स्थान पर रह रहे हों
|
|
1,550
|
|
851
|
|
2401
5. धारणात्मक ढांचा:
 सामान्य निवास स्थान : किसी व्यक्ति का सामान्य निवास स्थान  वह स्थान  होता है, जहां व्यक्ति कम से कम छह महीने से लगातार रह रहा हो। अगर कोई व्यक्ति लगातार छह महीने से गांव/कस्बे में नहीं रह रहा था, लेकिन सर्वेक्षण के दौरान वहां लगातार छह महीने या उससे अधिक समय तक रहने के इरादे से वहां मौजूद था, तो वह जगह उसकी यूपीआर के रूप में दर्ज थी.
 प्रवासी: एक परिवार का सदस्य जिसका अतीत में किसी भी समय अंतिम सामान्य निवास स्थान गणना के मौजूदा स्थान से अलग था, एक घर में प्रवासी सदस्य माना गया।
 प्रवास दर: किसी भी श्रेणी के व्यक्ति  के लिए प्रवासन दर, उस श्रेणी के व्यक्तियों से संबंधित प्रवासियों का हिस्सा है।
 अस्थायी आगंतुक: इस सर्वेक्षण के उद्देश्य के लिए घर में अस्थायी आगंतुक वे व्यक्ति हैं जो मार्च 2020 के बाद आए और लगातार 15 दिन या उससे अधिक लेकिन 6 महीने से कम की अवधि के लिए घर में रहें। अस्थायी आगंतुकों से संबंधित अनुमान उन लोगों से संबंधित हैं, जिनके लिए मौजूदा निवास स्थान जहां वह अस्थायी रूप से रह रहे थे, उनके सामान्य निवास स्थान  से भिन्न थे।
भारत में प्रवासन, 2020-2021 रिपोर्ट मंत्रालय की वेबसाइट  पर उपलब्ध है। मुख्य परिणाम संलग्न सूचियों में दिए गए हैं।